Լուի դե Բերնիեր

**Լուի դե Բերնիեր** (, ), անգլիացի հանրահայտ գրող։ Համբավի մեծ մասը ձեռք է բերել իր չորրորդ վեպը՝ «Կապիտան Կորելիի մանդոլինը», որն արժանացել է Գրողների համագործակցության մրցանակին, թարգմանվել է 11 լեզուներով և դարձել համաշխարհային բեսթսելլեր։ 1993 թվականին Granta ամսագիրը Բերնիերին ընտրվել է «20 լավագույն երիտասարդ բրիտանացի վիպասանների» թվում։

## Կենսագրություն
Լուի դե Բերնիերը ծնվել է 1954 թվականին Լոնդոնի Վուլիջ շրջանում, մեծացել է Սուրեյ կոմսությունում։ Բերնիեր ազգանունը նրան փոխանցվել է նախնուց, որը ֆրանսիացի հուգենոտ էր։ Սովորել է Բրեդֆիլդի քոլեջում, 18 տարեկանում գնացել է բանակ, բայց 4 ամիս անց զորացրվել է։ Սովորել է Մանչեսթերի և Լոնդոնի համալսարաններում։ Նախքան գրող դառնալը, Բերնիերը փորձել է տարբեր մասնագիտություններ՝ սկսած մեխանիկից և մոտոցիկլավարից մինչև Կոլումբիայում անգլերենի ուսուցիչ։ Այժմ ապրում է Սաֆոլկ կոմսությունում։ Ունի երկու երեխա՝ Ռոբինն ու Սոֆյան, սակայն 2009 թվականից նրանք ապրում են առանձին՝ մոր հետ։

## Վեպեր
### «Լատինաամերիկյան եռագրություն»
Առաջին երեք վեպերը Լուի դե Բերնիերը անվանել է «Լատինաամերիկյան եռագրություն», քանի որ դրանք գրվել են Կոլումբիայում գտնվելու և գրող Գաբրիել Գարսիա Մարկեսի ազդեցության տակ։ Լուի դե Բերնիերն ինքն իրեն անվանել է «մարկեսյան պարազիտ»։ Դրանք են՝ «Դոն Էմանուելի պատերազմը և պատճառները», «Սենյոր Վիվոն և նարկոբարոնը» և «Կարդինալ Գուսմանի անհանգիստ սերունդը»։

### «Կապիտան Կորելիի մանդոլինը»
Վեպը պատմում է Երկրորդ համաշխարհային պատերազմի ժամանակ գրավված հունական Կեֆալոնիա կղզում գտնվող իտալացի զինվորի մասին։ Էկրանարկվել է 2001 թվականին՝ «Կապիտան Կորելիի ընտրությունը» վերնագրով։ Գրողը, ընդհանուր առմամբ, դժգոհ է մնացել կինոնկարի էկրանիզացիայից, չնայած ասել է, որ իրեն հատկապես դուր է եկել սաունդթրեքը։

Կեֆալոնիա կղզում վեպի վերնագիրն ակտիվորեն օգտագործվում է զբոսաշրջիկներին գրավելու համար։

### «Անթև թռչուններ»
Վեպը նվիրված է ազգամիջյան հարաբերությունների և պատերազմի հետևանքով հասարակ մարդկանց կյանք բերած վշտի թեմային և նկարագրում է Օսմանյան կայսրության անկման և Առաջին համաշխարհային պատերազմի ժամանակների թուրքական գյուղի կյանքը։ «Անթև թռչուններ» և «Կապիտան Կորելիի մանդոլինը» վեպերը միավորված են պայմանական դիլոգիայի մեջ, սակայն այդ կապը բավականին պայմանական է՝ մեկական երկրորդական կերպարով։

## Մատենագիտություն
### Վեպեր

* The War of Don Emmanuel’s Nether Parts (1990) / Դոն Էմանուելի պատերազմը և պատճառները
* Señor Vivo and the Coca Lord (1991) / Սենյոր Վիվոն և նարկոբարոնը
* The Troublesome Offspring of Cardinal Guzman (1992) / Կարդինալ Գուսմանի անհանգիստ սերունդը
* Captain Corelli’s Mandolin (1993) / Կապիտան Կորելիի մանդոլինը, Էկրանարկվել է 2001 թվականին, «Կապիտան Կորելիի ընտրությունը» ֆիլմ
* Red Dog (2002) / Էկրանարկվել է 2011 թվականին, «Կարմիր շունը» ֆիլմ
* Birds Without Wings (2004) / Անթև թռչուններ
* A Partisan’s Daughter (2008)
* Notwithstanding: Stories from an English Village (2009)

### Պատմվածքներ
* *Labels (Novella)* (1993)
* *Stupid Gringo* (1997)
* *Our Lady of Beauty* (1998)
* *A Day out for Mehmet Erbil* (1999)
* *Sunday Morning at the Centre of the World* (2001)
* *Gunter Weber’s Confession*(2001)

### Գրականություն
* *A Walberswick Goodnight Story*(2006)

### Վավերագրական արձակ
* *The Book of Job: An Introduction* (1998)

## Ծանոթագրություններ

Կատեգորիա:Անգլիացի գրողներ
Կատեգորիա:Անգլիացի վիպասաններ
Կատեգորիա:Բրիտանացի գրողներ
Կատեգորիա:Բրիտանացի վիպասաններ
Կատեգորիա:Բրիտանացիներ
Կատեգորիա:Անգլիացի սցենարիստներ
Կատեգորիա:Լոնդոնի համալսարանի շրջանավարտներ